Svømmehaller i Kristiansand

Svømmehaller i Kristiansand er en oversikt over svømmeanlegg i Kristiansand.

 Nåværende anlegg 

 Spicheren trim- og treningssenter 
Trim- og treningssenteret på området Spicheren på Gimlemoen har et 25 meters stålbasseng Aros - Spicheren faktaark, besøkt 4.9-2012. med stupetårn og et lite boblebassengSpicheren - svømmehall, besøkt 9.4-2012., samt to separate badstuer. Anlegget ble bygget i 2001 og har et areal på 7950 kvm.  Spicheren treningssenter driftes av Studentsamskipnaden i Agder. Bassenget har et areal på 25 x 12,5 meter. Seks baner. I tillegg har det treningsfasiliteter for håndball, volleyball, styrketrening, turn og en rekke andre idretter .

 Aquarama 
Flerbruksanlegget Aquarama Kristiansand åpnet 22. mars 2013 som et bade- og svømmeanlegg, idrettssenter, aktivitets- og helsesenter.BRG - Aquarama , besøkt 20.8-2012.Aquarama hjemmeside, besøkt 20.8.2012. Anlegget ligger i sentrum av Kristiansand, nær sjøen.

 Nedlagte anlegg 

 Svømmehallen «Air» 

 Badehus 
I 1936 startet Kristiansand kommune planleggingen av et bad for byens befolkning. Den såkalte «Banktomta» ble utpekt som det mest aktuelle stedet å anlegge det nye badet. Tomta lå i krysset Kongens gate og Holbergs gate (ovenfor Kongens gate skole). Det ble først satt opp et midlertidig badehus på stedet. I 1946 ble tomta reservert for svømmehall, som senere ble tegnet av arkitektene Reinhardt og Grøgaard. Byarkitekten stilte seg positiv til tomtevalget.

 Arkitektkonkurranse 
Først i 1950-årene ble det utlyst en arkitektkonkurranse i forbindelse med at Kristiansands Turnforening hadde behov for ny turnhall, og det var opprinnelig tenkt at en turnhall skulle være en del av nybygget. I 1957 ble det satt ned en komité som blant annet skulle forberede og utlyse den nevnte arkitektkonkurransen. Komiteen hadde sitt første møte 16. januar 1957.

Kommunen så på Marinetomta på Tangen som den perfekte tomt, blant annet ettersom området allerede var regulert for sosiale og/eller kulturelle formål. Dessuten lå tomta omtrent midt i sentrum med lett adkomst for byens innbyggere. Kommunenes ledelse så for seg at også innbyggerne i de omkringliggende kommunene ville benytte tilbudet i byens nye storstue. Det så ut til å ha vært liten eller ingen uenighet om å anlegge svømmehallen der den ligger .

Komiteen for arkitektkonkurransen fikk 27 utkast. Utkastene hadde navn som «Amfibium», «Susannas søster», «Streken» og «Lange Laban» . Arkitekt Berent Andreas Moe vant konkurransen med sitt forslag «Air»BRG AS - video med historien til svømmehaller i Kristiansand, besøkt 20.8-2012. i mai 1958 . «[Air] har sin store styrke ved at en klar idé er gjennomført med konsekvens», skrev komiteen om vinnerforslaget.

I 1959 ble planene om turnhallen som en del av svømmehallen på Marinetomta skrinnlagt. Kommunen mente man måtte legge seg på et «realistisk nivå», og så for seg at turnhallen kunne bygges i byggetrinn 2. Dette ble det ingenting av, og Kristiansand Turnforening måtte vente til begynnelsen av 1980-årene før deres nye turnhall sto ferdig; turnhallen var bygget i tilknytning til Gimlehallen.

 Byggearbeid 
I 1961 ble byggearbeidene sendt ut på anbud, men selve bygginga kom ikke i gang før sensommeren 1963. I desember året etter var endelig byens nye bad og svømmehall klar til bruk.Digitalt fortalt - Svømmehallen og Aquarama, Terje Nomeland, besøkt 14.09-2012. Bygningen ble etterhvert kjent som «svømmehallen», den hadde svømmehall, stupetårn, badstu, gym og café. Bassenget målte 25 x 12,5 meter og hadde 6 baner, vannet i badet var saltvann.Innbydelse NM Masters 2007 , besøkt 20.8-2012. Den hadde et areal på ca. 6000 kvadratmeter. På begynnelsen av '90-tallet ble det bygget et varmtvannsbasseng.

Svømmehallen Air stengte dørene 30. oktober 2010Kristiansand kommune - svømmehaller , besøkt 4.9-2012. og ble revet august 2010 i forbindelse med oppføring av flerbrukshallen Aquarama. Dette nye anlegget ble bygget på samme sted som den gamle svømmehallen stod .

 Gimlehallen svømmehall 
Som erstatning i perioden Aquarama ble bygget, ble det laget en erstatningshall like bak Gimlehallen. Den ble åpnet 21. februar 2011 Kristiansand kommune - Gimlebadet åpnet, besøkt 20.8-2012. og stengte torsdag 14. mars 2013, rett før Aquarama åpnet.Kristiansand Kommune - Gimlebadet side , besøkt 04.04-2013. Bassenget var et stålbasseng som målte 12,5 x 25,0 meter. Det var 0,9 meter dypt på den grunne delen og 1,8 meter dypt på den dypeste delen. Det skulle holde en temperatur på 27,5 grader.Kristiansand kommune - Kristiansand svømmehall (Gimlebadet) , besøkt 20.8-2012. Garderobefasilitetene bestod av syv ombygde brakker. Hallen ble bygget om med deler fra den revne svømmehallen.Kristiansand kommune - Gimlebadet snart klart (YouTube), besøkt 20.08.2012.

 Referanser 

Kategori:Svømmehaller i Norge
Kategori:Byggverk i Kristiansand
Kategori:Idrettsanlegg i Kristiansand